**Mór Városi Önkormányzat Képviselő-testületének**

**146/2021. (III.19.) határozata**

**A móri Lamberg pince felújítása című pályázat kivitelezési munkálataira vonatkozó vállalkozási szerződés 1. sz. módosítása tárgyában**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A móri Lamberg pince felújítása című pályázat kivitelezési munkálatai tárgyában az Önkormányzat és a SÁG-ÉPÍTŐ Zrt. (8000 Székesfehérvár, Sóstó Ipari Park) között 2020.11.10. napján létrejött szerződés 1. sz. módosítását a határozat mellékletét képező szövegtartalommal jóváhagyom.

Határidő: 2021.03.25.

Felelős: polgármester (Önkormányzati Iroda)

Fenyves Péter Dr. Taba Nikoletta

polgármester jegyző

146/2021. (III.19.) határozat melléklete

**VÁLLALKOZÁSI SZERZŐDÉS MÓDOSÍTÁSA**

Mely létrejött egyrészről:

**Mór Városi Önkormányzat**

Székhely: 8060 Mór, Szent István tér 6.

Adószám: 15727220-2-07

Pénzforgalmi számlaszám: 11600006-00000000-76354634

Számlavezető pénzintézet neve: Erste Bank

Képviselő neve: Fenyves Péter polgármester

mint megrendelő (a továbbiakban: **Megrendelő**), másrészről:

**SÁG-ÉPÍTŐ Zártkörűen Működő Részvénytársaság**

Székhely: 8000 Székesfehérvár, Sóstó Ipari Park hrsz. 9937/22.

Nyilvántartó bíróság: Székesfehérvári Törvényszék Cégbírósága

Cégjegyzékszám: 07-10-001141

Adószám: 11113625-2-07

Számlaszám: 10300002-10356537-49020018

Számlavezető pénzintézet: MKB Bank Nyrt.

Kapcsolattartó: Fülöp Balázs vezérigazgató

Telefon: +36 22 510510

Fax: -

mint vállalkozó (a továbbiakban: **Vállalkozó)**,

(Megrendelő és Vállalkozó a továbbiakban együtt: „**Felek**”)

között a cégszerű aláírások időpontját rögzítő helyen és napon az alábbi feltételekkel:

**I. Előzmények**

**1./** Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 115. § szerinti nemzeti nyílt közbeszerzési eljárást indított *„Vállalkozási szerződés a TOP-1.2.1-16-FE1-2019-00008 azonosítószámú „A móri Lamberg pince felújítása” című projekt megvalósításához szükséges kivitelezési feladatok ellátására”* tárgyában.

**2./** Az 1. pontban meghatározott közbeszerzési eljárás eredményeként Felek között 2020. november 10. napján vállalkozási szerződés került megkötésre (a továbbiakban: Szerződés).

**II. Szerződésmódosítás tárgya**

1./ Felek a Szerződés 2. sz. alapdokumentumát, illetve mellékletét képező közbeszerzési dokumentumok költségvetésének alábbi tételeit közös megegyezéssel módosítják.

A költségvetés módosuló tételei:

EREDETI:

BKG 100.45/1F étellift - 1 db

HELIOS BKD 315/4/60/35 füstelszívó ventilátor – 1 db

HELIOS BKD 450/4/70/40 füstelszívó ventilátor – 1 db

HELIOS BVARD 500/4 F300 frisslevegő ventilátor – 1 db

Daniella deLux Led 60W IP65 DEL1366 LED fénycső armatúra – 25 db

XHENIA 650-12 típ fűtőradiátor – 1 db

Luce Design I-252/00200 Rustico 6xE14 rusztikus csillár – 3 db

Luce Design I-252/00100 Rustico 4xE14 rusztikus csillár – 3 db

Luce Design I-252/00300 Rustico 1xE14 rusztikus falilámpa – 20 db

Hagyományos kútalapok építése nehéz gépekkel (mélyalapozási rendszer)

MÓDOSÍTOTT:

SKG ISO-A étellift – 1 db

HELIOS BKD 450/4/4/70/40 füstelszívó ventilátor – 1 db

HELIOS BKD 500/4/4/80/50 füstelszívó ventilátor – 1 db

HELIOS BVARD 560/4 F400 frisslevegő ventilátor – 1 db

Thorn Julie 60W IP65 LED fénycső armatúra – 21 db

PeXa 17x2 típ. padlókörös fűtési csővezeték (11 m2) padlófűtés – 1 klt

HO-EL ART5 BLACK rusztikus csillár – 3 db

HO-EL ART5 BLACK rusztikus csillár – 3 db

ADSL-3380-2 rusztikus falilámpa – 16 db

JET OSZLOPOK építése speciális talajszilárdítási eljárással könnyű géplánccal (mélyalapozási rendszer)

2./ A fentiek szerint módosított feltételek a Szerződésben és egyéb alapdokumentumaiban, illetve mellékleteiben foglaltak vonatkozásában is megfelelően irányadóak.

**III. A szerződésmódosítás indoka**

1./ A Szerződés 2. sz. alapdokumentumát, illetve mellékletét képező közbeszerzési dokumentumok költségvetésének tételei a Kbt. 141. § (6) bekezdésének, valamint a Kbt. 141. § (4) bekezdés c) pontjának megfelelően kerülnek módosításra tekintettel arra, hogy a módosítás nem lényeges, továbbá a módosítást olyan körülmények tették szükségessé, amelyeket Megrendelő kellő gondossággal eljárva nem láthatott előre.

A módosítás alapját az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 28. § (1) és (2) bekezdésében foglalt jogszabályi felhatalmazás adja.

A módosítás továbbá nem határoz meg az eredeti szerződéses feltételektől lényegesen eltérő érdemi feltételeket, az új feltételek, ha szerepeltek volna a szerződéskötést megelőző közbeszerzési eljárásban, az eredetileg részt vett ajánlattevőkön kívül más ajánlattevők részvételét vagy a nyertes ajánlat helyett másik ajánlat nyertességét nem tették volna lehetővé. A módosítás a szerződés gazdasági egyensúlyát a Vállalkozó javára nem változtatja meg, tekintettel arra, hogy a módosítás nem jár árnövekedéssel. A módosítás a szerződés tárgyát nem terjeszti ki az eredeti szerződésben foglalt ajánlattevői kötelezettséghez képest jelentős új elemre.

A költségvetés tételek tekintetében eszközölt módosítások szükségességét az alábbiak támasztják alá:

Mélyalapozási rendszer: a mélyalapozási munkák megkezdése előtt a környező pincék föld alatti pozícióját (talajtakarást) felmérve kiderült, hogy a tervezett kútalapozást elvégezni képes „kútalapásó gép” a súlya miatt a kivitelezési helyszínt a környező építmények (borospincék) állagának veszélyeztetése nélkül nem tudja megközelíteni. Ezért egy mélyépítésre szakosodott alvállalkozó szakcéget bízott meg a Vállalkozó az alapozási terv módosításával ill. kivitelezésével. A tartószerkezeti tervező fentiekkel egyetértett, tekintettel arra, hogy az Megrendelő részéről nem volt előrelátható, a módosításhoz hozzájárult.

Étellift: a tervező által megadott típusú étellift minimális aknafej magassága miatt a felső gépes típ. étellift nem férne el, ezért csak alsógépes műszaki megoldásút lehet beépíteni.

Füstelszívó ventilátorok és frisslevegő ventilátor: a tervező által megadott input műszaki paramétereket a gyártó ellenőrizte és jelezte, hogy a tervezett teljesítmények nem lesznek elegendőek. A tervező ezt követően a tervet módosította, amelyben már a megfelelő teljesítményű ventilátorok szerepelnek.

LED fénycső armatúra: a Megrendelő a Műszaki ellenőr jóváhagyásával a tervezett közepes minőségű lámpák helyett prémium minőségű lámpák beépítését kérte.

Rusztikus csillár/rusztikus falilámpa: mert a tervező által megadott típusú csillár határidőre nem beszerezhető.

Padlófűtés: a tálaló helyiségbe tervezett fűtőradiátor a bútorozási terv szerint a beépített bútorba kerülne, emiatt a teljesítménye jelentősen leromlana. Ezért a Megrendelő és a Műszaki ellenőr a padlófűtés alkalmazása mellett döntött.

Figyelemmel a Kbt. 2. § (4) bekezdésére, ajánlatkérőnek a közpénzek felhasználásakor a hatékony és felelős gazdálkodás elvét szem előtt tartva kell eljárnia, tekintettel arra, hogy az eredetileg meghatározott beszerelésre kerülő eszközök/termékek/áruk/megoldások vonatkozásában ugyanazért az árért jobb minőségű eszközök/termékek/áruk/megoldások beépítése is elvégezhető a Kbt. alapelveit betartva indokolt a szerződésmódosítás keretében a jobb minőségű eszközök/termékek/áruk/megoldások beszerzése. A módosítás keretében beépítésre kerülő eszközök/termékek/áruk/megoldások minden főbb paraméterben jobbak, vagy legalább egyenértékű műszaki színvonalat képviselnek az eredetileg tervezett típushoz/megoldáshoz képest.

Az egyenértékűséget, illetve az eltérés mértékét igazoló nyilatkozatok, alátámasztó dokumentumok rendelkezésre állnak.

**IV. Egyéb rendelkezések**

1./ A Szerződésnek a jelen módosítással nem érintett rendelkezései változatlan tartalommal hatályban maradnak.

2./ A jelen Szerződésmódosításban nem szabályozott kérdések tekintetében a Szerződés, a közbeszerzésekről szóló 2015. évi CXLIII. törvény, továbbá a Ptk. rendelkezései az irányadók.

Felek jelen szerződést – elolvasás és értelmezés után –, mint akaratukkal mindenben egyezőt cégszerűen aláírták.

|  |  |  |
| --- | --- | --- |
| Mór, 2021. március …….. |  |  |
| **Mór Városi Önkormányzat** |  | **SÁG-ÉPÍTŐ Zrt.** |
| **Megrendelő** |  | **Vállalkozó** |
| képviseletében  **Fenyves Péter polgármester** |  | képviseletében  **Fülöp Balázs, vezérigazgató** |

Jogi ellenjegyző: Pénzügyi ellenjegyző:

Mór, 2021. március…… Mór, 2021. március…….

……………………………….. ………………………………..

dr. Taba Nikoletta Zámodics Péter

jegyző pénzügyi irodavezető